LOXLEY วิ่งแรง 7% ขานรับ “บิ๊กตู่” ไฟเขียวเดินหน้าหวยบนดิน
LOXLEY วิ่งแรง 7% ขานรับ "บิ๊กตู่" ไฟเขียวเดินหน้าหวยบนดิน ล่าสุดอยู่ที่ 2.34 บาท บวก 0.16 บาท หรือ 7.34% ด้วยมูลค่าซื้อขาย 83.71 ล้านบาท
LOXLEY วิ่งแรง 7% ขานรับ "บิ๊กตู่" ไฟเขียวเดินหน้าหวยบนดิน ล่าสุดอยู่ที่ 2.34 บาท บวก 0.16 บาท หรือ 7.34% ด้วยมูลค่าซื้อขาย 79.36 ล้านบาท
26 มิ.ย. 2562

ผู้สื่อข่าวรายงานว่า ราคาหุ้น บริษัท ล็อกซเล่ย์ จำกัด (มหาชน) หรือ LOXLEY ล่าสุด ณ เวลา 10.57 น. อยู่ที่ 2.34 บาท บวก 0.16 บาท หรือ 7.34% สูงสุดที่ 2.40 บาท ต่ำสุดที่ 2.26 บาท ด้วยมูลค่าซื้อขาย 83.71 ล้านบาท

โดย พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) เปิดเผยภายหลังการประชุมคณะรัฐมนตรี (ครม.) โดยยืนยันว่าหวยบนดิน 2-3 ตัวทำได้ เนื่องจากมีกฎหมายรองรับ ไม่เหมือนกับสมัยของรัฐบาลนายทักษิณ ชินวัตร โดยเตรียมทำประชาพิจารณ์ผู้ที่เกี่ยวข้องหากไม่ขัดข้องก็ลุยทันที ด้านสำนักงานสลากกินแบ่งรัฐบาลขอเวลา 1 เดือนก่อนเสนอบอร์ด ศึกษาทุกรูปแบบสลาก 2 ตัว 3 ตัว หรือ 4 ตัว 5 ตัว รวมทั้งการออกสลากล็อตโต้
ด้านนายสุรช ล่ำซำ กรรมการผู้จัดการใหญ่ LOXLEY เปิดเผยว่า กรณีคณะกรรมการสลากกินแบ่งรัฐบาลเตรียมพิจารณาการออกสลากรูปแบบใหม่ อาทิ สลากออนไลน์ เลขท้าย 2 ตัว 3 ตัว และสลากลอตโต้นั้น บริษัท ล็อกซเล่ย์ จีเท็ค เทคโนโลยี จำกัด หรือ LGT มีความพร้อมเต็มที่ในการสานต่อโครงการดังกล่าวหากทางบอร์ดสลากฯ มีมติให้เดินหน้าต่อ ซึ่งพ.ร.บ.สำนักงานสลากกินแบ่งรัฐบาล (ฉบับที่ 2) พ.ศ. 2562 น่าจะรองรับการทำสลากออนไลน์ได้ อย่างไรก็ตาม ขณะนี้บริษัทยังไม่ได้รับการติดต่อใด ๆ จากทางสำนักงานสลากฯ